CELEX: 31987R3178
Language: el
Date: 1987-10-23 00:00:00
Title: Κανονισμός (ΕΟΚ) αριθ. 3178/87 της Επιτροπής της 23ης Οκτωβρίου 1987 που αναστέλλει την έκδοση πιστοποιητικών ΣΜΣ για ορισμένα προϊόντα της ανθοκομίας

Avis juridique important

|

31987R3178

Κανονισμός (ΕΟΚ) αριθ. 3178/87 της Επιτροπής της 23ης Οκτωβρίου 1987 που αναστέλλει την έκδοση πιστοποιητικών ΣΜΣ για ορισμένα προϊόντα της ανθοκομίας  

Επίσημη Εφημερίδα αριθ. L 301 της 24/10/1987 σ. 0038 - 0038

***** ΚΑΝΟΝΙΣΜΟΣ (ΕΟΚ) αριθ. 3178/87 ΤΗΣ ΕΠΙΤΡΟΠΗΣ  της 23ης Οκτωβρίου 1987  που αναστέλλει την έκδοση πιστοποιητικών ΣΜΣ για ορισμένα προϊόντα της ανθοκομίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 252 παράγραφος 1,  Εκτιμώντας:  ότι ο κανονισμός (ΕΟΚ) αριθ. 643/86 της Επιτροπής της 28ης Φεβρουαρίου 1986 σχετικά με τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία και αναφέρονται στο παράρτημα ΧΧΙΙ της πράξης προσχώρησης (1), όπως τροποποιήθηκε τελευταία από τον κανονισμό (ΕΟΚ) αριθ. 3848/86 (2), καθόρισε τα ενδεικτικά ανώτατα όρια που προβλέπονται στο άρθρο 251 παράγραφος 1 αυτής της πράξης για ορισμένα προϊόντα της ανθοκομίας·  ότι το άρθρο 252 της πράξης προσχώρησης προβλέπει ότι, στην περίπτωση που κατά την εξέλιξη των ενδοκοινοτικών συναλλαγών παρατηρηθεί σημαντική αύξηση των εισαγωγών οι οποίες έχουν πραγματοποιηθεί ή πρόκειται να πραγματοποιηθούν, σε βαθμό που να φθάσουν ή να υπερβούν το ενδεικτικό ανώτατο όριο εισαγωγής του προϊόντος για την τρέχουσα περίοδο εμπορίας ή μέρος αυτής, η Επιτροπή αποφασίζει βάσει επείγουσας διαδικασίας τη λήψη των απαραίτητων συντηρητικών μέτρων·  ότι, όσον αφορά τις τριανταφυλλιές της διάκρισης ex 06.02 Δ του κοινού δασμολογίου (κώδικας NIMEXE 06.02-68), το ενδεικτικό ανώτατο όριο που καθορίστηκε ξεπεράστηκε και ότι είναι σκόπιμο να ανασταλεί κάθε νέα έκδοση πιστοποιητικού για το εν λόγω προϊόν, δυνάμει συντηρητικού μέτρου· ότι το μέτρο αυτό θα έχει σαν αποτέλεσμα να απορριφθούν οι εκκρεμούσες αιτήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται, μέχρι τις 15 Νοεμβρίου 1987, η έκδοση πιστοποιητικού ΣΜΣ για τις τριανταφυλλιές που υπάγονται στη διάκριση ex 06.02 Δ του κοινού δασμολογίου (κώδικας ΝΙΜΕΧΕ 06.02-68).  Άρθρο 2  Ο παρών κανονισμός αρχίζει να ισχύει στις 24 Οκτωβρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Οκτωβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 60 της 1. 3. 1986, σ. 39.  (2) ΕΕ αριθ. L 357 της 18. 12. 1986, σ. 17.